تعاويد لحليلات

تعاويد لحليلات ولا تواتر الجين (ب نݣليزية : Allele frequency) هو تعاويد ولا فريكونص نسبي ديال حليل ف بلاصة كروموزومية محددة فشي ݣروپ سكاني، علا شكل نسبة مياوية. ولا بشكل محدد كتر، تعاويد لحليل هو نسبة ديال كل لكروموزومات ف ݣروپ سكاني لي هاز هاد لحليل. تّطور صّغير هو تبدال ف تعاويدات لحليل لي كيوقع مع الوقت فشي ݣروپ سكاني.

يلا خدينا هادشي:

 البلاصة لكروموزومية وبلاصة الحليل على الكروموزوم
 ݣروپ سكاني لعدد ديالو (ع) فيه صيغة كروموزومية (ص)، يعني بلي الفرد هاز عدد (ص) ديال نسخة من كل كروموزوم ف سيلول لي كاين ف لڭسدة ديالو.
 كاين لحليل ف عدد (ب) كروموزوم ف لݣروپ السكاني

إدن تعاويد الحليل غايكون نسبة ݣاع الكروموزومات (ب) لهاد الحليل و لعدد لكلي ديال نسخ لكروموزومات ف ݣاع لݣروپ سّكاني.

كنخدمو ب تعاويد لحليل ف الجينوميات السكانية باش نوصفو كمية ديال تغيير ف بلاصة كروموزومية معينة ولا ف بزاف د لبلايص مختالفة.

 مصادر 

تصنيف:لبيولوجيا